महानगर पदाधिकारी नै विभाजन भएपछि अहिले रानीपोखरी पुनर्निर्माण रोकिएको छ । रानीपोखरी पुनर्निर्माणका लागि भन्दै त्यहाँ सबै माछा कमलपोखरी, नागपोखरीतिर सारिसकिएको छ भने पोखरीको पिँधमा रहेको हिलो पनि हटाइसकिएको छ । हिलो हटाएर तल खन्दा बालुवा भेटिएपछि पानी नअड्ने ठहर गर्दै तल सिमेन्टले प्लास्टर गर्ने निर्णय महानगरले गरेको छ । तर, पुरातत्वविद्हरूले भने ऐतिहासिक सम्पदाको संरक्षण गनुपर्ने भन्दै पुरानै शैलीमा राख्नुपर्नेमा जोड दिएका छन् ।
